Cuppulata di mari

A Cuppulata di mari (o Cuppulata di mare) (caretta caretta) hè un rettili chì faci partita di a famiglia di i Cheloniidae. Hè a spezia di cuppulata marina chì hè a più cumuna.
U pesu di a cuppulata di mari pò ghjugna sin'à centu chilò. 

I siti i più impurtanti pa a cuppulata di mari in u Maritarraniu sò situati in Grecia, in Turchia, in Cicilia, in Calabria, in Tunisia o in Libia.

Di i volti, a cuppulata di mari pò essa cunfusa incù un antra cuppulata marina: a cuppulata di Kemp (Dermochelys kempii), chì friquenta u golfu di u Messicu, ma chì hè prisenta di manera eccezziunali in u Maritarraniu.

 Sottuspezii 
Esistini dui sottospezii di Caretta caretta: 
 a Caretta caretta gigas, chì si trova in l'Oceanu Pacificu è in l'Oceanu Indianu
 a  Caretta caretta caretta, chì si scontra in l'Oceanu Atlanticu è in u Mari Mediterraniu.

 In Corsica 
A Cuppulata di mari hè a cuppulata marina a più ossirvata in Corsica. L'ossirvazioni sò più cumuni duranti i mesi più caldi: da ghjugnu à aostu. A cuppulata di mari si vedi più suventi annantu à a Costa uriintali, in particulari versi l'Isuli Cerbicali, a rigioni di Portivechju, in u sittori situatu trà Favona è Aleria o ancu à u liveddu di Bastia è di u Capicorsu.

 Prutizzioni 
A Cuppulata hè prutetta da:
 a cunvinzioni internaziunali di Washington (CITES) chì intardisci u cummerciu di i spezii di fauna è di flora minacciati di sparizioni.
 a cunvinzioni di Berna
 a dirittiva Habitat

 Rifarenzi 
 Caretta caretta Natura 2000 
 Delaugerre, M. & Ceylan, M. Batraciens et reptiles de Corse, 1992, PNRC & EPHE (in francesu)

 Liami 
 Prugettu par a cunsirvazioni di a cuppulata di mari in l'Isuli Pelagii in Cicilia (in talianu) 

 Da veda dinò 
 a cuppulata

Categoria:Cheloniidae